2011. gada NBA finālsērija

2011. gada NBA finālsērija bija 2010.—2011. gada NBA sezonas čempionu noskaidrošanas sērija un 2011. gada NBA izslēgšanas spēļu pēdējā stadija. Šajā kārtā tikās Austrumu konferences čempioni Maiami "Heat" un Rietumu konferences čempioni Dalasas "Mavericks".

Par čempioniem sešu spēļu sērijā (4—2) pirmo reizi kluba pastāvēšanas vēsturē kļuva Dalasas "Mavericks". Par finālsērijas vērtīgāko spēlētāju (MVP) atzina čempionu līderi Dirku Novicki (Vācija). D. Novickis kļuva par otro Eiropas spēlētāju, kurš tiek atzīts par finālsērijas MVP, pirmais to paveica Tonijs Pārkers 2007. gadā.

NBA finālsērija. NBA finālsērija sākās  un noslēdzās , ta notika pēc 2—3—2 rotācijas. Tā kā Maiami "Heat" bija labāka regulārās sezonas uzvarēto—zaudēto spēļu attiecība nekā Dalasas "Mavericks", tad Austrumu konferences čempioniem pirmoreiz kopš Maikla Džordana ēras beigām 1998. gadā bija mājas spēļu priekšrocības finālsērijā.

Pirms finālsērijas "Heat" bija sērijas favorīti, pateicoties tās sastāvā esošajām zvaigznēm Lebronam Džeimsam, Krisam Bošam un Dveinam Veidam. Šis bija 2006. gada finālsērijas atkārtojums — tajā gadā "Heat" uzvarēja ar 4—2, neskatoties uz "Mavericks" iegūto pārsvaru 2—0 sērijas sākumā.

Dalasas klubs kļuva par pirmo klubu līgas vēsturē kopš ir ieviests 2—3—2 spēļu formāts, kam pēc pirmajām divām spēlēm ir neizšķirts 1—1 un zaudē trešo spēli, taču uzvar visā sērijā. Iepriekšējos 11 gadījumos komanda, kas uzvar trešajā spēlē un no neizšķirta izvirzās vadībā ar 2—1, uzvar visā sērijā.

Iepriekšējās tikšanās reizes finālā

Priekšvēsture 
Dalasas "Mavericks" iekļuva finālā , pateicoties uzvarai pār Oklahomasitijas "Thunder" Rietumu konferences finālā. Rietumu konferences pusfinālā Mavericks" izslēdza no turpmākas cīņas par NBA čempionu titulu toreizējos čempionus Losandželosas "Lakers". Maiami "Heat" iekļuva finālā , pateicoties uzvarai pār NBA regulārā čempionāta uzvarētājiem Čikāgas "Bulls" Austrumu konferences finālā.

Šī bija otrā reize abu klubu vēsturē, kad tie tikās finālsērijā. Pirmajā reizē 2006. gadā "Heat" uzvarēja ar 4—2. Šis bija pirmais NBA finālsērijas atkārtojums kopš 1998. gada finālsērijas, kurā nepiedalījās Losandželosas "Lakers" un Bostonas "Celtics" (1998. gada finālā tikās Čikāgas "Bulls" un Jūtas "Jazz").

Šī bija pirmā reize kopš 2006. gada finālsērijas un tikai otrā reize kopš 1998. gada, kad finālā Rietumu konferenci nepārstāvēja Losandželosas "Lakers" vai Sanantonio "Spurs". Tāpat šī bija pirmā reize kopš 1998. gada, kad finālsērijā nespēlēja Kobe Braiants, Šakils O'Nīls vai Tims Dankans.

"Mavericks" iekļūšana finālā nozīmēja, ka triju no četru Ziemeļamerikas profesionālo sporta līgu fināliem tiek aizvadīti Dalasas-Fortvērtas metropoleksā pēdējo astoņu mēnešu laikā: vēl šajā reģionā notika 2010. gada Pasaules sērija un Superkauss XLV.

2011. gada čempionu noskaidrošanas sērija bija pirmā kopš 1998. gada, kad NBA finālsērija sākās agrāk nekā Stenlija kausa izcīņas finālsērija NHL. Stenlija kausa izcīņas finālsērija sāksās dienu vēlāk (1. jūnijā).

Ceļš uz finālu

Spēles regulārajā sezonā

Spēles

Apbalvojumi 
 2011. gada NBA čempioni: Dalasas "Mavericks"
 Finālsērijas MVP: Dirks Novickis

Statistika

Sastāvi

Atsauces

Ārējās saites 
 NBA mājaslapa 

Finalserija
NBA finālsērijas